Diari Oficial de la Generalitat Valenciana


Sumari del DOGV 3549, del 29-07-1999 (1999/6596)

RESOLUCIÓ de 5 de juliol de 1999, de la Universitat Jaume I, per la qual es convoca concurs públic per a la provisió de 16 places de professorat universitari que s'esmenten en l'annex I.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6596


Data del document
:   05-07-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu
    * universitat
    * personal docent

RESOLUCIÓ de 5 de juliol de 1999, de la Universitat Jaume I, per la qual es convoca concurs públic per a la provisió de 16 places de professorat universitari que s'esmenten en l'annex I. [1999/M6596]
  
Segons que disposa l'article 38.2 de la Llei 11/1983, de 23 d'agost, i l'article 2.4 del Reial Decret 1.888/1994, de 26 de setembre, aquest rectorat ha resolt:
  
Convocar a concurs 16 places de professorat universitari, les quals s'indiquen en l'annex I a aquesta resolució, d'acord amb les següents bases.
  
Primera
  
Aquest concurs es regirà pel que disposen la Llei Orgànica 11/1983, de 25 d'agost (BOE d'1 de setembre); el Reial Decret 1.888/1984, de 26 de setembre (BOE de 26 d'octubre) modificat pel Reial Decret 1.427/1986, de 13 de juny (BOE d'11 de juliol); l'Ordre de 28 de desembre de 1984 (BOE de 16 de gener de 1985); Estatus de la Universitat Jaume I de Castelló de la Plana (Diari Oficial de la Generalitat Valenciana de 3 de juny de 1997); i en allò que no s'hi preveu, per la legislació general de funcionaris civils de l'Estat, i s'haurà de tramitar independentment per a cada una de les places convocades.
  
Segona
  
Per a ser admès als esmentats concursos es requereixen els següents requisits generals:
  
a) Ser espanyol o ciutadà d'algun dels altres estats membres de la Unió Europea, o nacional d'aquells estats en el quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea, segons el que disposa la Llei 17/1993, de 23 de desembre (BOE del 24).
  
b) Haver fet els 18 anys i no tenir l'edat de jubilació establida per la legislació vigent.
  
c) No haver estat separat, mitjançant expedient disciplinari, del servei de l'administració de l'estat o de l'administració autonòmica, institucional o local, ni trobar-se inhabilitat per a l'exercici de funcions públiques.
  
Per als aspirants que no tinguen la nacionalitat espanyola: no estar sotmès a sanció disciplinària o condemna penal que impedisca, al seu estat, l'accés a la funció pública.
  
d) No patir malaltia ni defecte físic o psíquic que impossibilite l'exercici de les funcions corresponents a professor d'universitat.
  
Tercera
  
Hauran de reunir, a més, les condicions específiques que s'assenyalen en l'article 4, 1 o 2 del Reial Decret 1.888/1984, de 26 de setembre, i disposicions transitòries tercera i quarta segons la categoria de la plaça i classe de concurs, els requisits acadèmics que a continuació s'indiquen:
  
a) Per a concursar a les places de catedràtics d'universitat: estar en possessió del títol de doctor i complir les condicions assenyalades en l'article 4, apartat primer, lletra c) del Reial Decret 1.888/1984, de 26 de setembre.
  
b) Per a concursar a les places de professor titular d'universitat: estar en possessió del títol de doctor i complir les condicions expressades en l'article 37, apartat 4, de la Llei 11/1983, de 25 d'agost.
  
c) Per a concursar a les places de catedràtic d'escola universitària: estar en possessió del títol de doctor.
  
d) Per a concursar a les places de professor titular d'escola universitària: estar en possessió del títol de llicenciat, arquitecte o enginyer superior, o del títol de diplomat, arquitecte tècnic o enginyer tècnic per a les àrees de coneixement específiques de les escoles universitàries determinades pel Consell d'Universitats.
  
La concurrència dels dits requisits haurà d'estar referida sempre a una data anterior a la de finalització del termini fixat per a sol·licitar la participació en el concurs, segons el que disposa l'article 5.1 del Reial Decret 1.427/1986.
  
Quarta
  
Els qui desitgen prendre part en el concurs hauran de remetre la sol·licitud corresponent adreçada al rectorat d'aquesta universitat, Servei de Recursos Humans, campus del Riu Sec, edifici Rectorat i Serveis Centrals, 12251 Castelló de la Plana, per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de la publicació d'aquesta convocatòria en el Boletín Oficial del Estado, mitjançant una instància, segons el model de l'annex II, correctament formalitzada, juntament amb els documents que acrediten reunir els requisits per a participar en el concurs.
  
Els aspirants hauran de justificar l'ingrés en Bancaixa, entitat 2077, oficina 0580.4, número de compte 1351656973, a favor de la universitat, de la quantitat de 3.500 pessetes, en concepte de drets d'examen. A la sol·licitud caldrà adjuntar el resguard acreditatiu de l'ingrés realitzat; caldrà fer referència també al número de la plaça a què s'aspira.
  
Quan el pagament dels drets es faça mitjançant un gir postal o telegràfic, aquest s'haurà d'adreçar al Servei de Recursos Humans d'aquesta Universitat (campus del Riu Sec, edifici Rectorat i Serveis Centrals, 12051 Castelló de la Plana). Caldrà fer constar en la part de l'imprès destinada a aquest organisme les dades següents: nom i cognoms de l'interessat, denominació de la plaça a què concursa i el número de plaça de la convocatòria.
  
La documentació que caldrà presentar o remetre, és la que s'indica a continuació:
  
1. Instància, correctament formalitzada, segons el model de l'annex II d'aquesta resolució. A aquesta instància caldrà adjuntar els documents que acrediten tenir els requisits per a participar.
  
2. Fotocòpia compulsada del títol acadèmic exigit. En el cas de títols estrangers s'haurà d'adjuntar l'homologació pel Ministeri de Educació i Cultura espanyol.
  
3. Els ciutadans que no tinguen la nacionalitat espanyola hauran de presentar una fotocòpia del document nacional d'identitat o document equivalent, els dos en vigor.
  
El fet de no abonar la quantitat establerta en la base quarta, segon paràgraf, durant el període de presentació de sol·licituds, es considerarà incompliment que no es pot esmenar, i provocarà la no admissió al concurs.
  
Cinquena
  
Una vegada haja finalitzat el termini de presentació de sol·licituds, el rector, per qualsevol dels procediments establits en la Llei de Règim Jurídic de les Administracions Públiques i del Procediment Administratiu Comú, notificarà a tots els aspirants la resolució que continga la llista completa d'aspirants, admesos i exclosos, amb indicació de la causa de l'exclusió. Contra aquesta resolució els interessats podran presentar reclamació davant el rector en el termini de 15 dies hàbils comptadors des de l'endemà de la notificació.
  
Sisena
  
Dins del termini habilitat reglamentàriament per a la constitució de la comissió, el president, després de consultar els altres membres d'aquesta, dictarà una resolució, la qual es notificarà als aspirants admesos amb una antelació mínima de 15 dies naturals, respecte de la data de l'acte per al qual se cita, convocant a tots els aspirants admesos a participar en el concurs, per a fer l'acte de presentació dels concursants, amb indicació del dia, hora i lloc on es farà el dit acte; a aquest efecte, el termini entre la data prevista per a l'acte de constitució de la comissió i la data assenyalada per a l'acte de presentació no podrà excedir de dos dies hàbils.
  
Setena
  
En l'acte de presentació, que serà públic, els concursants lliuraran a la comissió la documentació corresponent a la primera prova, i rebran totes les instruccions sobre la celebració de les proves que se'ls haja de comunicar; així mateix es determinarà, mitjançant un sorteig, l'ordre d'actuació dels concursants, i es fixarà el lloc, data i hora del començament de les proves.
  
En en mateix acte de presentació, el president de la comissió donarà vista dels expedients presentats pels aspirants, i durant el termini que determine, qualsevol concursant podrà examinar la documentació presentada pels participants, i tot això abans de l'inici de les proves.
  
Vuitena
  
Els candidats proposats per a la provisió de les places hauran de presentar en la Secretaria General de la universitat, en el termini de 15 dies hàbils següents al de la conclusió de l'actuació de la comissió, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els següents documents:
  
a) Fotocòpia del document nacional d'identitat, o document equivalent per als nacionals d'altres estats a què fa referència la base segona a) d'aquesta convocatòria.
  
b) Fotocòpia compulsada del títol de llicenciat cas de no haver estat presentada amb la sol·licitud. En el cas de títols estrangers s'haurà d'adjuntar l'homologació pel Ministeri de Educació i Cultura espanyol.
  
c) Certificat mèdic oficial de no patir malaltia ni defecte físic o psíquic per a l'exercici de les funcions corresponents a professor d'universitat.
  
d) Declaració jurada de no haver estat separat de l'administració de l'estat, institucional o local, ni de les comunitats autònomes, en virtut d'expedient disciplinari i no trobar-se inhabilitat per a l'exercici de la funció pública, en el cas de ciutadans i ciutadanes de la resta d'estats membres de la Unió Europea, aquests hauran d'acreditar no estar sotmesos a sanció disciplinària o condemna penal que impedisquen, al seu estat, l'accés a la funció pública, d'acord amb el Reial Decret 800/1995, de 19 de maig.
  
Els qui ja tingueren la condició de funcionaris públics de carrera estan exempts de justificar aquests documents i requisits. Hauran de presentar un certificat del ministeri o organisme de què depenen, acreditatiu de la seua condició de funcionaris i totes les circumstàncies que consten en el seu full de serveis.
  
Novena
  
Contra aquesta convocatòria, les seues bases i els actes administratius que se'n deriven, es podrà recórrer, sense perjudici del que es disposa en el punt cinqué, en els casos i en la forma establits per la Llei de Règim Jurídic de les Administracions Públiques i del Procediment Administratiu Comú.
  
Castelló de la Plana, 5 de juliol de 1999. El rector, p. d., el vicerector d'Ordenació Acadèmica i Professorat: Vicent Climent Jordà.
  
ANNEX I
  
Cos: catedràtics d'universitat
  
1/1999. Àrea de coneixement a la què correspon: Dret Constitucional. Departament al qual està adscrita: Dret Públic. Activitats docents que haurà de realitzar qui obtinga la plaça: docència i investigació en Dret Constitucional. Règim de dedicació: temps complet. Tipus de convocatòria: concurs.
  
2/1999. Àrea de coneixement a la què correspon: Filologia Catalana. Departament al qual està adscrita: Filologia Anglesa i Romànica. Activitats docents que haurà de realitzar qui obtinga la plaça: Literatura Catalana Contemporània i Nous Llenguatges Literaris. Règim de dedicació: temps complet. Tipus de convocatòria: concurs.
  
3/1999. Àrea de coneixement a la què correspon: Dibuix. Departament al qual està adscrita: Tecnologia. Activitats docents que haurà de realitzar qui obtinga la plaça: Dibuix, Expressió Artística, Models i Prototips. Règim de dedicació: temps complet. Tipus de convocatòria: concurs.
  
Cos: professors titulars d'universitat
  
4/1999. Àrea de coneixement a la què correspon: Dret Constitucional. Departament al qual està adscrita: Dret Públic. Activitats docents que haurà de realitzar qui obtinga la plaça: Dret Constitucional. Règim de dedicació: temps complet. Tipus de convocatòria: concurs.
  
5/1999. Àrea de coneixement a la què correspon: Economia Financera i Comptabilitat. Departament al qual està adscrita: Finances i Comptabilitat. Activitats docents que haurà de realitzar qui obtinga la plaça: Direcció Financera de l'Empresa: Finances Internacionals. Règim de dedicació: temps complet. Tipus de convocatòria: concurs.
  
6/1999. Àrea de coneixement a la què correspon: Economia Financera i Comptabilitat. Departament al qual està adscrita: Finances i Comptabilitat. Activitats docents que haurà de realitzar qui obtinga la plaça: Direcció Financera de l'Empresa. Règim de dedicació: temps complet. Tipus de convocatòria: concurs.
  
7/1999. Àrea de coneixement a la què correspon: Arquitectura i Tecnologia de Computadors. Departament al qual està adscrita: Informàtica. Activitats docents que haurà de realitzar qui obtinga la plaça: Arquitectura i Enginyeria de Computadors. Règim de dedicació: temps complet. Tipus de convocatòria: concurs.
  
8/1999. Àrea de coneixement a la què correspon: Ciències de la Computació i Intel·ligència Artificial. Departament al qual està adscrita: Informàtica. Activitats docents que haurà de realitzar qui obtinga la plaça: Estructura de Dades II, Disseny de Sistemes de Bases de Dades. Règim de dedicació: temps complet. Tipus de convocatòria: concurs.
  
9/1999. Àrea de coneixement a la què correspon: Ciències de la Computació i Intel·ligència Artificial. Departament al qual està adscrita: Informàtica. Activitats docents que haurà de realitzar qui obtinga la plaça: Estructura de Dades I en l'Enginyeria Informàtica i Seguretat i Protecció de la Informació en l'Enginyeria Informàtica. Règim de dedicació: temps complet. Tipus de convocatòria: concurs.
  
10/1999. Àrea de coneixement a la què correspon: Llenguatges i Sistemes Informàtics. Departament al qual està adscrita: Informàtica. Activitats docents que haurà de realitzar qui obtinga la plaça: Disseny i Fabricació Assistida per Ordinador i Informàtica Gràfica en l'Enginyeria Informàtica. Règim de dedicació: temps complet. Tipus de convocatòria: concurs.
  
11/1999. Àrea de coneixement a la què correspon: Estadística i Investigació Operativa. Departament al qual està adscrita: Matemàtiques. Activitats docents que haurà de realitzar qui obtinga la plaça: Estadística en l'Enginyeria Tècnica en Informàtica de Gestió. Anàlisi de Dades en l'Enginyeria Informàtica. Règim de dedicació: temps complet. Tipus de convocatòria: concurs.
  
12/1999. Àrea de coneixement a la què correspon: Personalitat, Avaluació i Tractaments Psicològics. Departament al qual està adscrita: Psicologia Bàsica, Clínica i Psicobiologia. Activitats docents que haurà de realitzar qui obtinga la plaça: Psicopatologia. Règim de dedicació: temps complet. Tipus de convocatòria: concurs.
  
13/1999. Àrea de coneixement a la què correspon: Química Inorgànica. Departament al qual està adscrita: Química Inorgànica i Orgànica. Activitats docents que haurà de realitzar qui obtinga la plaça: Química de l'Estat Sòlid. Règim de dedicació: temps complet. Tipus de convocatòria: concurs.
  
Cos: professors titulars d'escola universitària
  
14/1999. Àrea de coneixement a la què correspon: Anàlisi Geogràfica Regional. Departament al qual està adscrita: Història, Geografia i Art. Activitats docents que haurà de realitzar qui obtinga la plaça: Geografia General: Grans Espais Naturals. Règim de dedicació: temps complet. Tipus de convocatòria: concurs.
  
15/1999. Àrea de coneixement a la què correspon: Ciències de la Computació i Intel·ligència Artificial. Departament al qual està adscrita: Informàtica. Activitats docents que haurà de realitzar qui obtinga la plaça: Fitxers i Bases de Dades de l'Enginyeria Tècnica en Informàtica de Gestió i Disseny de Sistemes de Bases de Dades de l'Enginyeria Tècnica en Informàtica de Gestió. Règim de dedicació: temps complet. Tipus de convocatòria: concurs.
  
16/1999. Àrea de coneixement a la què correspon: Llenguatges i Sistemes Informàtics. Departament al qual està adscrita: Informàtica. Activitats docents que haurà de realitzar qui obtinga la plaça: Llenguatges de Programació I de l'Enginyeria Tècnica en Informàtica de Gestió i Compiladors i Intèrpretes de l'Enginyeria Tècnica en Informàtica de Gestió. Règim de dedicació: temps complet. Tipus de convocatòria: concurs.